Dubultnieks (filma)

"Dubultnieks" ir 1986. gada Latvijas PSR mākslas filma. Filmas režisors ir Rihards Pīks un tā uzņemta Rīgas Kinostudijā pēc Andra Kolberga romāna "Ēna" motīviem.

 Sižets 
Negaidītā situācijā satiekas divi cilvēki — Ēriks un Viktors — pirms 25 gadiem mātes pamesti un viens no otra atšķirti pieauguši dvīņu brāļi. Sastopas divas dažādas dzīves uztveres un izpratnes, kā arī dzīves ieradumi, jo Ērika dzīve izveidojusies veiksmīgi, bet Viktors jau pabijis cietumā. Viņos rodas kopības sajūta un viņi nolemj atrast savu īsto māti.

 Lomās 
 Andrejs Žagars — Ēriks
 Juris Žagars — Viktors
 Antra Liedskalniņa — Ērika māte
 Maija Apine — Iveta
 Lilita Ozoliņa — Ņina
 Ausma Kantāne
 Astrīda Kairiša
 Artūrs Dimiters
 Vitauts Tomkus
 Leonīds Grabovskis
 Rūdolfs Allaberts

 Apbalvojumi 
 1986 — "Lielais Kristaps" — labākais aktieris (Juris Žagars)

 Interesanti fakti 
 Lai dvīņi būtu līdzīgāki, abiem filmā pielīmēja ūsas. Pēc tam brāļi Žagari vēlreiz tēloja brāļus 1987. gada Igaunijas filmā "Meža gulbji" (Metsluiged).
 Kinodebijas Maijai Apinei un Mārim Andersonam (epizodē).
 Epizodē redzams muzikants Eduards Rozenštrauhs.
 Epizodē ar kāršu spēli piedalījās īsts kāršu spēlmanis.
 Filmēts arī Odesā.Andris Bernāts. Aktieri par kino. 2007. — 339.lpp.

 Atsauces 

 Ārējās saites 

 "Dubultnieks" vietnē filmas.lv

Kategorija:1986. gada Latvijas PSR filmas
Kategorija:Filmas latviešu valodā
Kategorija:Rīgas Kinostudijas filmas